ועדת החינוך, התרבות והספורט, כנסת 20, פרוטוקול מספר 435, 2017-06-28 09:30

יעקב מרגי: בוקר טוב, אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: 28.6.17, ד' בתמוז התשע"ז.

יעקב מרגי: על סדר-היום: מעקב אחר מסקנות הוועדה - תשלומי שכר עובדי הוראה.

יעקב מרגי: להזכירכם, בשנים האחרונות סוגיית שכר עובדי הוראה בתחילת שנת הלימודים עלה לכותרות בעקבות בירורי שכר רבים, עיכובי שכר ותקלות כאלה ואחרות.

יעקב מרגי: הוקמה ועדה – אם אני לא טועה, בראשות המנכ"לית הקודמת, הגב' מיכל כהן, שאנחנו מצליחים מהר מאוד להתגעגע אליה – זה לא טוב.

יעקב מרגי: הבטחנו שאנחנו נעקוב אחרי יישום מסקנות הוועדה.

יעקב מרגי: לכן ארצה – הבנתי שיש מצגת – שמשרד החינוך יציגו, האם אנחנו, אל"ף, עומדים במשימות, צפי, לקראת מה אנחנו הולכים.

יעקב מרגי: שלא נופתע.

יעקב מרגי: בבקשה.

<סוניה פרץ: בוקר טוב.

<סוניה פרץ: אני סוניה פרץ.

<סוניה פרץ: אני סמנכ"לית ומנהלת אגף בכיר כוח אדם בהוראה.

<סוניה פרץ: יחד אתי נמצאים גם תמר כהן, מנהלת תחום בכיר, שכר עובדי הוראה, אביב מצא ממינהל תקשוב ומערכות מידע, ונעמי פגיר מלשכת המשנה למנכ"לית.

<סוניה פרץ: לפני שנצלול לסטטוס של ביצוע המלצות הוועדה אני רוצה להקדים ולומר, שהמשרד רואה חשיבות רבה בכל הנושא של קליטת מורים בתחילת שנת הלימודים, חשיבות רבה מאוד בכל הקשור לדיווח נכון של שכרם בתחילת שנת הלימודים.

<סוניה פרץ: עם פרסום הדוח הוקמו צוותים בין אגפיים בתוך המשרד.

<סוניה פרץ: נקבעה תוכנית עבודה מסודרת עם אבני דרך כדי לעמוד במשימות שהוגדרו.

<סוניה פרץ: לצד ביצוע המשימות הללו גם המשכנו לטייב את תהליכי ההיערכות שלנו בפתיחת שנת הלימודים.

<סוניה פרץ: המשימות של הדוח הן כוללות.

<סוניה פרץ: בתוך זה עשינו זום לשנת הלימודים התשע"ח – גם פה ניתן פירוט בהמשך.

<סוניה פרץ: חשוב להדגיש שמנהל בית הספר הוא גורם משמעותי בתהליך.

<סוניה פרץ: לכן מיקדנו את תשומת הלב בהיבט שקיימנו מפגשים עם כל מנהלי בתי הספר בארץ יחד עם הפיקוח, נציגי כוח אדם בהוראה וחשבות, על-מנת שמנהלי בתי הספר יכירו באופן ישיר את הגורמים שמטפלים בהם במחוז.

<סוניה פרץ: העמדנו לרשות מנהלי בתי הספר כלי עבודה וכלי בקרה כדי שהם יוכלו לדווח באופן נכון את המערכות של המורים, וכמובן, ייעלנו ושיפרנו תהליכי עבודה בתוך התהליך.

<סוניה פרץ: אנחנו מייחסים חשיבות רבה מאוד כאמור לעניין הזה.

<סוניה פרץ: לכן חלק ניכר מעבודתנו ברמת המטה זה גם לייצר את כלי הבקרה והמעקב השוטפים, על-מנת להיות במצב שאנחנו יודעים און ליין היכן צפויות בעיות, היכן יש פערים, היכן יש שגויים שצריך לטפל בהם.

<סוניה פרץ: נראה את זה בהמשך.

יעקב מרגי: בדיון הקודם עלה הצורך של שיתוף פעולה – גם של משרד האוצר והממונה על השכר באוצר, חשב כללי והמשרד.

יעקב מרגי: השת"פים האלה התקיימו?

<סוניה פרץ: כן.

<סוניה פרץ: אתאר את זה תוך כדי המצגת.

<סוניה פרץ: בכל הקשור להגברת השקיפות, המשימות שנוגעות להגברת השקיפות נגעו גם להנגשה דיגיטלית של המידע עבור ציבור המורים, גם שהמורים יידעו בדיוק און ליין היכן הם נמצאים בתוך כל התהליך.

<סוניה פרץ: תיקים דיגיטליים למנהל ולמפקח.

<סוניה פרץ: ברשותכם, אנו רוצים להראות קטעים קצרים מסרטונים שאנחנו הפקנו עבור המורים.

<סוניה פרץ: בואו נראה כיצד אנחנו ייצרנו כלי עבור המורה כדי לדעת היכן הוא עומד בתוך התהליך.

<סוניה פרץ: אמנם פיתחנו גם מרחבים פדגוגיים ופיתוח מקצועי, אבל מה שרלוונטי כרגע לוועדה – המטרה של הפיתוח הזה, שהעלינו במאי לטובת המורים היא כדי שהמורים יידעו און ליין מה קורה אתם.

<סוניה פרץ: כבר במאי העלינו את זה, ואנחנו עוקבים אחר כניסת המורים לדפים האישיים שלהם כדי לראות שהם יודעים אכן בדיוק מה קורה אתם מבחינת הדיווח שלהם לקראת שנת הלימודים הבאה.

יעקב מרגי: אתם מצפים לצעדים אקטיביים מצד המורים, או צעדים אקטיביים מצד המנהל, הפיקוח?

<סוניה פרץ: לאט-לאט אראה לך את הדברים.

<סוניה פרץ: כפי שאמרתי, גם למנהל פיתחנו כלים.

<סוניה פרץ: רגע לפני שנציג את הסרטון, חשוב לי לומר – למנהל יש מערכות שדרכן הוא מדווח את הנתונים על המורים.

<סוניה פרץ: עשינו בדיקה, היכן יש חסמים והיכן יש פערים.

<סוניה פרץ: ניסינו לתת מענה לכל החסמים האלה ולכל הפערים.

<סוניה פרץ: אחד הדברים שמאוד חשוב לנו לטפל בהם זה הפערים, כלומר להציג אותם ולטפל בהם.

<סוניה פרץ: לכן בפורטל שהעלינו השבוע לטובת מנהלי בתי הספר, יצרנו גם דוחות עבודה עבור המנהל.

<סוניה פרץ: אנחנו רוצים להראות קטע מתוך הפורטל הזה.

<סוניה פרץ: אביב, בבקשה.

<סוניה פרץ: המטרה, לצד העבודה במערכות התפעוליות, היא לראות במקום מרוכז, היכן מצבת המורים.

<סוניה פרץ: יש גם מכוונים שמראים: הכול בסדר, יש בעיה, למי צריך לפנות כדי לפתור את הבעיה.

<סוניה פרץ: המטרה בסופו של דבר, שכשמפקח בית הספר נמצא בשיח עם המנהל, המנהל בשיח עם המחוז – יודעים בדיוק היכן הפערים, במי צריך לטפל.

<סוניה פרץ: כמובן, אנחנו במצב של דוחות שבועיים מול המחוז – אני מדברת עלינו ברמת מטה, מול המחוז, כדי לראות שאכן אנחנו מטפלים בכל הפערים האלה.

<סוניה פרץ: בכל הקשור לטיוב, ייעול תהליכי השכר, אחד הטריגרים לנושא השכר בפתיחת השנה היה עניין הנסיעות.

<סוניה פרץ: פה התקיימו דיונים רבים בראשות מנכ"ל משרד האוצר יחד עם החשב הכללי, יחד עם אגף התקציבים.

<סוניה פרץ: נתנו פה מענה, מיפינו אוכלוסיות חריגות.

<סוניה פרץ: הגדרנו את הכללים בכל הקשור לנסיעות.

<סוניה פרץ: גם פיתחנו מחשבון סימולציית שכר.

<סוניה פרץ: כרגע אנחנו מפעילים אותו ברמה פנימית בעוד כשבועיים נעלה אותו, כך שעובד הוראה או מועמד להוראה יוכל לשים את הנתונים האישיים שלו, ולדעת פחות או יותר מה צפי השכר שלו.

<סוניה פרץ: מכיוון שחלק גדול מההמלצות נוגע לטיוב ופיתוח מערכות ממוחשבות, אנחנו בתהליך של- - -

יעקב מרגי: לפני כן, מהדף הקודם, סוגיית המקדמות היתה כמעט בעוכריכם.

<סוניה פרץ: המקדמות של השכר?

יעקב מרגי: אנחנו כרגע עוסקים בנושא הנסיעות.

יעקב מרגי: מקדמה, מטיבה גובים אותה.

יעקב מרגי: המורים, מצד אחד, קיבלו מקדמות.

יעקב מרגי: היה שלב שהנושא לא טופל, או פתאום קשה להם להחזיר את המקדמה במלואה.

יעקב מרגי: השאלה, אם הפקתם לקחים בסוגיה הזאת.

<תמר כהן: אם בכל שנה אנחנו מצפים לדיווחי מורים, השנה מורים שלא ראינו שינויים במקום העבודה שלהם ומקום המגורים שלהם, אנחנו נקים את הנסיעות מחדש.

<תמר כהן: עדיין תישאר דלתא שתצטרך לדווח לנו, אבל בהחלט הפקנו לקחים ובהחלט בנינו תהליכים שנוכל לוותר על הדיווח ונוכל לוותר על מתן מקדמות.

יעקב מרגי: זה יצמצם.

<תמר כהן: בהחלט.

יעקב מרגי: צריך להבין שהבעיה לא תיפתר, בגלל הדינמיקה של השינויים, אבל השאלה, אם הפקתם- - -

<תמר כהן: כשאנחנו מזהים שאין שינוי במקום העבודה, מקום מגורים, אנחנו נקים את זה מחדש.

<תמר כהן: זה רוב האוכלוסייה ועדיין מורים- - -

יעקב מרגי: ללא דיווח.

יעקב מרגי: כי זה מצמצם את ההופעה ב- - -

<תמר כהן: 60%.

<תמר כהן: 60% לא משנים מקום מגורים או מקום עבודה.

<תמר כהן: ועדיין עובדי הוראה שאנחנו רואים שלא היו להם תשלומי משרות, ניתן מקדמות – לא יותר משלושה חודשים, כדי לא לייצר קושי בהחזר.

<סוניה פרץ: כמו שאמרתי, אנחנו גם בתהליך של עדכון המערכות הממוחשבות, גם בכל הקשור למערכות שנוגעות לכך שעובד הוראה, תהיה לו מערכת מקוונת חדשה.

<סוניה פרץ: טייבנו ושיפרנו מערכות קיימות.

<סוניה פרץ: גם בתהליכי עבודה שלנו, בכל הקשור לשיבוץ מדריכים, הקדמנו את כל התהליך בכחודשיים, ואת העברת סלי השעות, שזה חלק מהמשאבים שעומדים לרשות מנהל בית הספר, כדי שיוכל לשבץ את המורים.

יעקב מרגי: כלומר הפנמתם את האמירה שתחילת שנת הלימודים זה - 1 בספטמבר מבחינת המטה; זה ב-30 ביולי.

<סוניה פרץ: זו הפנמה ארוכת שנים.

יעקב מרגי: לא הרגשנו אותה.

יעקב מרגי: אני שמח שכיוונתי לדעת גדולים, אבל אני מזהה אותה בהרבה תחומים שקשורים למשרד החינוך.

<סוניה פרץ: אני רוצה גם לתאר את חיזוק ממשקי העבודה עם השותפים בתהליך.

<סוניה פרץ: אנחנו עורכים בימים אלה שינוי ארגוני במבנה הגזברות וכוח אדם יחד עם נציבות שירות המדינה.

<סוניה פרץ: המטרה היא בסופו של דבר להדק את ממשקי העבודה ביניהם ולייעל את תהליכי העבודה.

<סוניה פרץ: יש לנו צוות עבודה קבוע עם הרשויות והבעלויות.

<סוניה פרץ: לכל מה שקשור להעסקת המורים בבעלויות – אני מזכירה, המורים בבעלויות.

<סוניה פרץ: המעסיקים הישירים שלהם זה הבעלויות.

<סוניה פרץ: אז גם שם יש תהליכי עבודה שלהם מולנו.

<סוניה פרץ: אנו מקיימים שיח שוטף כדי שגם שם היערכות הבעלויות תהיה מדויקת.

<סוניה פרץ: אנחנו בתהליך מינוי של בעל תפקיד בתוך המשרד, שיהיה מתאם קבוע בין המשרד לבין הרשויות.

יעקב מרגי: גם בשלב הזה.

<סוניה פרץ: כן.

יעקב מרגי: בדיונים שהיו, עלתה תמונת מצב כמעט בלתי אפשרית, שמספר האנשים שמטפלים בענייני שכר וכמות המורים היתה לא סבירה.

יעקב מרגי: אתם מדברים על רה ארגון באגף השכר.

יעקב מרגי: נתתם דעתכם על כך שהמענה – אל"ף, יהיה מיידי, מהיר יותר, כי אז צצה טענה – אני חושב שאת היית אתנו, ואמרת שאנחנו כמה עובדות, שמטפלות?

<תמר כהן: זה עובד אחד לכמה מאות עובדים.

יעקב מרגי: תחילת שנה, כשהדינמיקה היא גדולה, של שינויים וכמויות אדירות, אין ספק שכשמורה פונה לטיפול, זה לוקח זמן.

יעקב מרגי: השאלה אם הרב ארגון שאת מדברת עליו מדבר על תהליך הזרימה?

<סוניה פרץ: הרב ארגון שאני מדברת עליו לא נוגע לתוספות של תקנים.

יעקב מרגי: לא רוצה תקנים.

יעקב מרגי: תהליך עבודה.

<סוניה פרץ: הרב ארגון, בהחלט מטרתו לשפר ולייעל תהליכים.

<סוניה פרץ: יתרה מזאת, אנחנו כל הזמן מנסים לאפיין את התהליכים, שאפשר לעשות אותם בצורה מקוונת, ולחסוך למורה את הפנייה הפיזית, ההגעה הפיזית.

<סוניה פרץ: ההגעה הזאת והפנייה הזאת קיימות תמיד, אבל אתן דוגמה ממה שהראינו קודם.

<סוניה פרץ: אחד האישורים המשמעותיים למורה, במיוחד למורים בבעלויות, זה אישור שנקרא נתוני העסקה.

<סוניה פרץ: זה אישור שמגדיר מה הרכיבים שמשפיעים על השכר שלו, הדרגה שלו, הוותק שלו, הגמולים שהוא צבר.

<סוניה פרץ: כשאנחנו ראינו שמדובר באלפי פניות, הפכנו את הטופס הזה בתהליך הפורטל המקוון לטופס שחתום דיגיטלית.

<סוניה פרץ: המורה היום יכול בעצמו להיכנס, להפיק את הקובץ הזה, ככל שהנתונים שלו לא השתנו.

<סוניה פרץ: יתרה מזאת, לבעלויות אנחנו משקפים און ליין את המידע הזה, כך שהם לא צריכים שהמורה יביא את האישור הזה מכוח אדם בהוראה במשרד החינוך; הם יכולים לראות אותו ישירות מאתנו כדי שיוכלו לחשב להם את השכר.

יעקב מרגי: דבר שלא היה בעבר.

<סוניה פרץ: בעבר המורה היה צריך להגיע לכוח אדם בהוראה, להוציא את האישור, להביא אותו לבעלות.

<סוניה פרץ: עכשיו אמנם יכול לקבל את זה, אם הוא רוצה שזה יהיה לנגד עיניו.

<סוניה פרץ: הבעלות לא חייבת לחכות שהומרה יגיע – אנחנו משקפים לה את המידע הזה כדי שתוכל לחשב את השכר בזמן.

<סוניה פרץ: כמובן, לפי הנתונים שמופיעים בידינו.

<סוניה פרץ: אם חל שינוי אצל המורה, אם עבר מדרגה זו לאחרת ולא עדכן – זה משהו שבאחריותו, והוא יצטרך לשאת את הדבר הזה.

יעקב מרגי: אבל מרגע שהוא עדכן, זה תהליך ידידותי?

<סוניה פרץ: כן.

יעקב מרגי: הוא לא עובר איזה שמונים אישורים ולחכות חודש, חודשיים?

<סוניה פרץ: לא.

<סוניה פרץ: בעיקרון באמת ייעלנו גם תהליכי עבודה אצלנו וגם את המערכות.

<סוניה פרץ: כמובן, תמיד יש מה לשפר ומה לייעל.

<סוניה פרץ: אנחנו לעולם לא נחים על זרי הדפנה.

<סוניה פרץ: בכל הקשור לשיפור השירות, כפי שאמרתי, באמת הקדשנו את החודשים מרס עד יוני כמעט למפגשים אישיים של מנהלי בתי הספר עם הצוותים במחוזות, גם להיכרות אישית, גם לתיאום ציפיות, כדי שמנהל בית הספר בסופו של דבר יידע מול מי הוא עובד בגישה ישירה ולא בדרך עקיפה.

<סוניה פרץ: אנחנו נותנים שירותים במרכזי פסגה בפריפריה, בעיקר בצפון ובדרום, למורים שמרוחקים מהמחוזות, במועדים שאנחנו מפרסמים אותם מראש.

<סוניה פרץ: אנחנו מתכוונים להפעיל מערכת לזימון תורים במחוזות, כך שמורה יזמין את התור ויוכל להגיע – לא יגיע באופן בלתי צפוי.

<סוניה פרץ: בימים אלה אנחנו מפעילים פילוט במחוז דרום כדי ליישם אותו בכל הארץ.

<סוניה פרץ: אנחנו נערכים גם למוקד טלפוני ארצי- - -

יעקב מרגי: חסר לי הקטע האקטיבי של המשרד, של המחוז כלפי מנהל בית הספר.

יעקב מרגי: אחד הליקויים שהצבענו עליו טרם שהפרשה התפוצצה זה שהנתונים מגיעים מהמנהלים באיחור.

יעקב מרגי: השאלה, הצד האקטיבי של המפקח.

<סוניה פרץ: ברשותך, אשלים את המצגת.

<סוניה פרץ: אני מקווה שאתן תשובות לשאלות.

<סוניה פרץ: כאמור אנחנו מנסים לאפיין את התהליכים המרכזיים, את הפעולות המרכזיות של המורים, ולהפוך אותן לטפסים מקוונים, טפסים דיגיטליים.

<סוניה פרץ: כפי שהיום את רוב השירותים שלנו מהבנק אנחנו יכולים לעשות באמצעות הנייד, זאת השאיפה שלנו בסופו של דבר.

<סוניה פרץ: לכן העלינו כמה טפסים דיגיטליים, ואנחנו כל הזמן בתהליך.

<סוניה פרץ: קיימנו כנסים בכל המכללות להכשרת עובדי הוראה ובאוניברסיטאות לפרחי ההוראה.

<סוניה פרץ: הכנסים הללו הצגנו בהם את הנושאים המרכזיים שמורה או פרח הוראה צריך להכיר בעת קליטתו במשרד החינוך.

<סוניה פרץ: באופן שוטף אנחנו מקיימים השתלמויות לעובדי כוח אדם בהוראה בגזברויות.

<סוניה פרץ: תיאמנו עם אבנר ראש"ה שני מהלכי הכשרת מנהלים.

<סוניה פרץ: באוגוסט נקיים מפגש הכשרה למנהלים החדשים שמתמנים בימים אלה כדי לתאר תהליכים מרכזיים של תנאי העסקה בשכר מורים.

<סוניה פרץ: במקביל אנחנו גם נערכים ליחידת תוכן אחת בכל המפגשים של המנהלים במהלך שנת הלימודים, המנהלים הוותיקים, ובימים אלה אנו מקיימים כנסים לעובדי הוראה פורשים לגמלאות.

<סוניה פרץ: מבחינת השירות במחוז, יצרנו מצב שבו אם מורה מגיע עם סוגיה מסוימת, אותו פקיד מטפל בו בהיבט הזה שגם אם זה נושא ששייך לגורם אחר, הוא מלווה אותו, מנחה אותו, לא מגלגל אותו.

<סוניה פרץ: מכיוון שתלוש השכר של המורים הוא תלוש מורכב, בשל הרפורמות, הפקנו סרטון שברשות

<סוניה פרץ: כם נראה דקה ממנו, לציבור המורים.

דב חנין: רק שאלה – משכה את תשומת לבי המשבצת של ותק בצה"ל.

דב חנין: מה זה?

<סוניה פרץ: השירות הצבאי שלך.

<סוניה פרץ: הוא התחיל בשכר של המורים – לא למורים שבאופק חדש, אבל לציבור המורים שעובדים או טרום רפורמות או בעוז לתמורה.

<סוניה פרץ: זה רכיב בשכר.

דב חנין: מה גודלו של הרכיב הזה?

<סוניה פרץ: תלוי בשנים.

יעקב מרגי: כל המגזר הציבורי – ותק צה"לי- - -

עודד פורר: לאופק חדש לא מוכר הוותק הצה"לי?

<סוניה פרץ: לא.

עודד פורר: למה?

<סוניה פרץ: זה חלק מתנאי השכר שהוגדר בהסכם.

<סוניה פרץ: לצד המשימות שביצענו, ואנחנו עומדים בלוחות הזמנים כפי שהגדרנו בדוח, אלה המשימות שעדיין בתהליך ביצוע, לפי לוחות הזמנים שנקבעו.

<סוניה פרץ: רובם, כפי שתראו, זה גם עדכון וגם פיתוח של מערכות ממוחשבות, שהמטרה שלהם היא לייעל את התהליכים.

<סוניה פרץ: זה מערכות שבין נוגעות לשכר, בין נוגעות לניהול עובדי הוראה.

<סוניה פרץ: בגדול, אנחנו אמורים ליישם את הדוח הזה עד דצמבר 2018.

יעקב מרגי: הפורטלים האלה והטפסים הדיגיטליים פותחו בשנה האחרונה?

<סוניה פרץ: פותחו בעקבות הדוח.

<סוניה פרץ: כל מה שהראינו כרגע זה דברים שפיתחנו אותם כחלק מהמלצות- - -

יעקב מרגי: קיבלתם מענים בכל הקשור לשירותי תוכנה ותכנות?

יעקב מרגי: לייצר תוכנה?

<סוניה פרץ: אנחנו מתוקצבים עבור הפעילויות האלה בהתאם לתוכנית העבודה של המשרד בנושאים האלה.

<סוניה פרץ: כפי שאמרנו, הפנינו משאבים רבים – גם את משאבי הזמן, גם את התקציבים שנדרשים.

<סוניה פרץ: הנושא הזה מאוד חשוב.

<סוניה פרץ: אני רוצה לומר, בתוך כל הדבר הגדול הזה, איך אנחנו נערכים לשכר של 1 באוקטובר שנה הבאה.

יעקב מרגי: השכר של ספטמבר שישולם ב-1 באוקטובר.

<סוניה פרץ: נכון.

יעקב מרגי: עלול להשתמע שספטמבר חינם.

<סוניה פרץ: לא.

<סוניה פרץ: קצת על אבני הדרך שלנו בהיערכות.

<סוניה פרץ: מרס-אפריל אנחנו השלמנו את התשתיות, הכנו את נהלי העבודה, התאמנו את כל המערכות הממוחשבות.

<סוניה פרץ: העלינו את הנתונים של המורים, אחרי שהורדנו את המורים שיוצאים לשבתון, את המורים שפורשים, והעלינו את הנתונים האלה למנהלי בתי הספר.

<סוניה פרץ: עבדנו, כפי שאמרתי, על דוחות הבקרה.

<סוניה פרץ: דוחות הבקרה זה אחד הכלים שאנחנו ממש מייחסים לו חשיבות מאוד גדולה כדי שלא נהיה מופתעים בסופו של דבר.

<סוניה פרץ: במאי הקדשנו את הזמן, גם אחרי הפרסום של הנהלים, למפגשים.

<סוניה פרץ: נפגשנו עם כל המפקחים במחוזות כדי להציג להם את ההיערכות, להציג את התפקיד שלהם בתוך התהליך הזה.

<סוניה פרץ: הפעלנו מערך שיעורים מקוונים למנהלי בתי הספר ותמיכה למנהל בית הספר שמעוניין בתמיכה אישית בכל השינויים והשיפורים שעשינו, וקיימנו הדרכות לצוותים המחוזיים.

<סוניה פרץ: ממאי ועד אוגוסט אנחנו מנהלים מעקב שבועי, אפילו ברמה יומית, ותכף אראה דוגמה לדוח כזה, כדי לראות איך אנחנו עומדים בקצב הדיווח של מנהלי בתי הספר.

יעקב מרגי: אנחנו סוף יוני.

יעקב מרגי: לאור אבני הדרך, השאלה אם את יודעת לומר לי היום מבחינת הזרמת נתונים – זה עומד בציפיות של השינויים?

<סוניה פרץ: אראה בשקף הבא.

<סוניה פרץ: אנחנו את ספטמבר רוצים לשמור לנו לטיפול במקרי קצה.

<סוניה פרץ: תמיד יש הבעיות, תמיד יש הפערים שאנחנו צריכים לטפל בהם.

<סוניה פרץ: לכן אנחנו רוצים שכל הפעולות שמנהלי בתי הספר צריכים לעשות, הצוותים במחוזות צריכים לעשות – יסתיימו באוגוסט, להישאר במקום שבו אנחנו מייצרים רשתות ביטחון למי שלא דווח, למי שלא טופל.

<סוניה פרץ: כאמור, כדי שנהיה במעקב שוטף, כלי הבקרה הם מרמת המחוז ועד רמת המורה, ברמת המטה.

<סוניה פרץ: המורה יכול לדעת מה מצבו.

<סוניה פרץ: יכול לנהל שיח עם מנהל בית הספר, יכול לנהל שיח עם מפקח בית הספר, יכול לנהל שיח עם המחוז – למה אני לא באחוזי המשרה שלי, איפה התפקיד שאני אמור לבצע בשנה הבאה.

<סוניה פרץ: אנחנו רוצים שגם למורה תהיה אחריות.

<סוניה פרץ: הוא לא צריך להיות מופתע בשכר של ספטמבר ב-1 באוקטובר.

<סוניה פרץ: לכן העלינו את הנתונים האישיים שלו.

<סוניה פרץ: למנהל בית הספר, לצד דוחות הבקרה שעומדים לרשותו במערכות, העמדנו את התיק הדיגיטלי, וראינו קצת בסרטון.

<סוניה פרץ: דוחות הבקרה, דוחות הפערים – זה אחד הדברים שאנחנו נותנים דגש.

יעקב מרגי: אתם מפיקים דוחות בקרה?

<סוניה פרץ: כן.

<סוניה פרץ: תכף נראה לך דוגמה לדוח כזה.

<סוניה פרץ: מפקח בית הספר רואה את אזור הפיקוח שלו, הוא רואה את הנתונים באזור הפיקוח.

<סוניה פרץ: מנהל המחוז מקבל מאתנו דיווחים שבועיים על קצב ההתקדמות של המחוז.

<סוניה פרץ: יש לנו מין טבלת ליגה כזאת, כל מנהל מחוז רוצה לראות שהוא מוביל בתהליך.

<סוניה פרץ: לצד זה יש מטה פתיחת שנת הלימודים, יש הסטטוסים שמנכ"ל משרד החינוך מנהל כדי לראות שאנחנו עומדים ביעדים.

יעקב מרגי: אילו כלים יש למחוז בקטע של פונקציה ותמ"ת?

יעקב מרגי: יש להם כלים כאלה?

<סוניה פרץ: כן.

<סוניה פרץ: קודם כל, יש להם פונקציות כאלה ברמת המחוז.

<סוניה פרץ: בכל מחוז יש גם חשב שכר וגם מנהל תחום כוח אדם בהוראה.

<סוניה פרץ: צריך לדעת, לכל מפקח יש אחריות כלפי המנהלים שנמצאים תחת פיקוחו, ובראשם עומד מנהל המחוז.

יעקב מרגי: גם בתחומים האלה?

<סוניה פרץ: ודאי.

<סוניה פרץ: אני רוצה להראות לכם דוח שמשמש אותנו, ואנחנו צופים בו כמעט מדי יום.

<סוניה פרץ: זה דוח שמראה לנו מה מצב הדיווחים במערכות לפי מחוזות.

<סוניה פרץ: אפשר לצלול בדוח כזה עד רמת בית הספר.

יעקב מרגי: זה דוח יומי שאתם צופים בו.

<סוניה פרץ: זה דוח יומי שמתעדכן און ליין.

<סוניה פרץ: אנחנו יכולים לראות פה את הצבעים – אדום, צהוב וירוק.

<סוניה פרץ: אדום זה כאלה שעוד נדרש טיפול בהם, צהוב זה – דוח שבסוף מראה את אחוזי הדיווח.

<סוניה פרץ: אני יכולה לומר שאנחנו נמצאים כרגע באחוזים גבוהים מאוד של דיווח ביחס לשנים קודמות.

<סוניה פרץ: אנחנו לא מסתפקים בדיווח הזה, כי אנחנו גם רוצים לראות שהדיווח הזה הוא דיווח איכותי, לכן כלי הבקרה שתיארתי קודם.

<סוניה פרץ: ראינו את הסרטון, אבל אחד הפערים שלו בשנה שעברה זה שמנהל בית הספר שאת תפקידי המורה של רכיב בשכר שלו, נוהגים לדווח בשלב יותר מאוחר ולא במשכורת הראשונה.

<סוניה פרץ: לכן אנחנו מציגים דוח למנהל בית הספר, בדוח שאנחנו נוכל לנהל שיח מול מנהלי בתי הספר כדי לראות למה הוא לא דיווח את המחנכים, למה הוא לא דיווח תפקידים, שבעצם המורה מבצע.

<סוניה פרץ: זו ההיערכות שלנו לשנה הבאה, ואנחנו מדי יום מקדישים את יומנו הארוך לטובת העניין הזה מתוך הבנת החשיבות של הנושא.

יעקב מרגי: אשאל שאלה שטחית.

יעקב מרגי: סליחה שזה אחרי הצגה מאוד פרטנית.

יעקב מרגי: להערכתם – מה לעשות, בסוף מבחן התוצאה – במשכורת ששולמה ב-1 באוקטובר בפערים, איך נהיה לעומת שנה שעברה?

<סוניה פרץ: ככל שזה תלוי בנו- - -

יעקב מרגי: אני לא מדבר על מצבים של הרגע האחרון, שמנהל בית הספר בנה מערכת, או המורה החליט לעזוב או עברו דירה, דברים שצצים – אני אומר את זה לכולם ואמרתי את זה גם בדיונים הקודמים.

יעקב מרגי: אם יש 130,000 עובדי מדינה, אם ברמה של אזורי שכר בכל הרמת 10% זה סביר – בכל הרמות – לא אומר הרמה הקשה.

<סוניה פרץ: לא, בשנה האחרונה היינו בפער של- - -

יעקב מרגי: אני אומר מה אני אומר.

יעקב מרגי: אחר כך תאמרו.

יעקב מרגי: לכן 13,000 מורים עם פערי שכר זה נשמע גרנדיוזי.

יעקב מרגי: לכן אתם מבחינתכם, כל מספר שלא יהיה, לא טוב מבחינתכם, אבל צריך גם להסתכל בצורה אובייקטיבית, ואינ אומר את זה – לא אתם.

יעקב מרגי: לכן אני לא מדבר על טיפול קצה אלא על מה שיכולנו לעשות.

יעקב מרגי: מה שיכולנו לתקתק את זה מבעוד מועד, ואני רואה, מבחינת תוכנית העבודה מה שנעשה לעומת ההתחייבות – אני רואה לכאורה שעמדו, ואני מבין שזה היה על שולחן העבודה גם של השר.

<סוניה פרץ: נמצא כל הזמן.

יעקב מרגי: שמת לב, חזרתי לאורך כל הסקירה וההצגה – הקטע האקטיבי.

יעקב מרגי: כי בסוף-בסוף אתם תעשו את כל העבודה, והמפקחת תאט את הקצב ב-10%, והמנהל ייקח 10%, יאמר: 10% זה לא נורא.

יעקב מרגי: והמפקחת תאמר: 10% זה לא נורא, בסוף זו תהיה כמות גדולה.

יעקב מרגי: פה צריך את האצבע על הדופק שלכם.

<סוניה פרץ: אצבע על הדופק שלנו היא אצבע שבועית, עם בקרת התקדמות.

<סוניה פרץ: כפי שאמרתי, הבקרה שלנו היא לא רק בקרה אחוזית אלא גם בקרה איכותית.

<סוניה פרץ: ככל שזה תלוי בנו, מבחינת עובדי הוראה שהמשרד מכיר אותם ויודע על קיומם, נדאג שהכול ייעשה בצורה המיטבית.

<סוניה פרץ: אם יש לנו עובדי הוראה שלא מדווחים, שמסיבה זו או אחרת מנהל בית הספר בחר לא לשלוח אותם אלינו, אנחנו לא נדע על קיומם.

יעקב מרגי: תודה.

יעקב מרגי: תמר, רוצה להוסיף?

<תמר כהן: לא.

יעקב מרגי: טוב מאוד.

יעקב מרגי: זו גם תשובה.

יעקב מרגי: עזרא גנור, בבקשה.

יעקב מרגי: תציג את עצמך.

<עזרא גנור: אני היועץ הכלכלי של הסתדרות המורים.

<עזרא גנור: אל"ף, אנחנו מברכים את משרד החינוך על המאמצים, שהוא מנסה למקד את הבעיות, ומעביר את האחריות למנהל בית הספר.

<עזרא גנור: היום כל האחריות המוטלת מבחינת מערך הדיווח – כך אנחנו מבינים מתוך המצגת ומתוך מה שמוצג כאן, שהיום מי שאשם והנושא של המחדלים, שהמורה לא יקבל את שכרו, זה מנהל בית הספר.

יעקב מרגי: לא.

<סוניה פרץ: איך הבנת את זה?

יעקב מרגי: רגע, סוניה.

<עזרא גנור: אני אומר מה שאנחנו מבינים.

<עזרא גנור: המנהל צריך לדווח, הקשר עם המורה צריך להיות בינו לבין המורה, הוא צריך להסביר לו, הוא צריך לדווח לו.

<עזרא גנור: אם מורה לא מקבל את התפקיד, לא מקבל תגמול בגין התפקיד שהוא ביצע אותו – המנהל אשם – כן דיווח, לא דיווח.

<עזרא גנור: ומתי המנהל צריך לדווח את זה – בתקופת החופש שלו, באוגוסט.

יעקב מרגי: מה אתה מציע?

<עזרא גנור: אם אחריות המנהל היא לפיתוח מערכת השכר, יש לתת לו את הכלים.

<עזרא גנור: לא ייתכן שמנהל בית הספר תהיה לו אחריות עצומה ללא מינהלן.

<עזרא גנור: אין מינהלן בבית הספר.

<עזרא גנור: בחלק גדול מבתי הספר אין אפילו סגנית שאחראית לעזור לו.

יעקב מרגי: במה הוא מנהל את בית הספר?

יעקב מרגי: אני רוצה לרדת לסוף דעתך.

יעקב מרגי: אם מנהל בית הספר לא יהיה אחראי על ניהול כוח האדם בתוך בית ספרו, במה מתבטאת פעולת הניהול שלו?

יעקב מרגי: בקביעת מערכת השעות בלבד?

<מאיר אסרף: אפשר לשאול את אותה שאלה על בתי חולים גם.

יעקב מרגי: לא, אני שואל פה.

יעקב מרגי: כשאתה תשב פה, תשאל את השאלות.

יעקב מרגי: אני שואל שאלות.

<עזרא גנור: זה בסדר.

<עזרא גנור: אנחנו מספיק מכירים את מערכת החינוך כדי לומר לך בדיוק מה אחריות מנהל בית הספר.

<עזרא גנור: יש למנהל בית הספר אחריויות נוספות מעבר לנושא של מערכות הדיווח האלה שאנחנו מדברים עליהם.

<עזרא גנור: יש אחריות מבחינת מערך הניהול הפדגוגי של בית הספר.

<עזרא גנור: לכן אנחנו ממנים את מנהלי בתי הספר ונותנים לו את האחריות.

<עזרא גנור: התנאי הבסיסי להיות מנהל בית הספר הוא נושא של הכשרה פדגוגית; לא הכשרה ניהולית.

יעקב מרגי: ודאי.

יעקב מרגי: השאלה היא גם או רק?

יעקב מרגי: זו המחלוקת.

<עזרא גנור: אחזור ואומר איך אנחנו רואים בהסתדרות המורים את אחריות מנהל בית הספר.

<עזרא גנור: לא יכול להיות אחריות מנהל בית הספר לגיוס מורים חדשים.

יעקב מרגי: ידידי מכובדי, הדיון היום הוא דיון מעקב על מסקנות הוועדה שהוקמה, ולעקוב אחר הביצועים.

יעקב מרגי: אתה בא עכשיו על הדרך – לגיטימי מבחינתך – לשרוף תסכולים של ההסכמים.

יעקב מרגי: כרגע הדיון הוא מעקב אחר פעולות משרד החינוך לאור מה שהיה בשנה שעברה והוועדה.

יעקב מרגי: אתה עכשיו מציג את המחלוקת, של הסתדרות המורים מול המשרד על תפקידו של המנהל.

יעקב מרגי: המחלוקת ידועה.

יעקב מרגי: ההבדלים בהשקפת העולם – זה היה מר בלוי, כמה פעמים בדיונים האלה אמר את משנתו.

יעקב מרגי: מדיון לדיון הוא חזר, בהתמדה, אותן מילים.

יעקב מרגי: אבל זה לא יוכרע כאן אלא בשולחן אחר.

יעקב מרגי: לכן כשאני מצפה לתגובה שלך, ואמרת בתחילה: אני מברך, אבל אני מצפה שנציגות הסתדרות המורים תאמר לי: כל מה שאמרה פה הגב' סוניה פרץ, זה טיפול קוסמטי, זה ישאיר את המצב כפי שהוא, או תגיד ביושר: נעשתה פה עבודה משמעותית, שלא היתה בעבר; להערכתנו יהיה שיפור.

יעקב מרגי: להעלות כרגע את סיפור הגדרת תפקידו של המנהל בדיון כזה – נתתי לך, אבל – אם תרצה, יש לי דעה, ובדיון אחר אומר את דעתי.

<עזרא גנור: כבוד היושב-ראש, אנחנו לא מערערים על עבודה שמבוצעת על-ידי משרד החינוך.

<עזרא גנור: אנחנו רק אומרים שהמיקוד של הבעיה לא היתה נכונה.

<עזרא גנור: יכול להיות שמשרד החינוך חושב, מטבע הדברים – בוא נפשט את המערכת, נרחיב את תחומי האחריות לאחרים, שיקלו עלינו בנושא הזה.

יעקב מרגי: תודה.

יעקב מרגי: מבחינת הוועדה, אנחנו לא מחפשים את הש"ג – לא המנהל ולא המורה.

יעקב מרגי: נכון שחלה החובה על המורה.

יעקב מרגי: אנחנו מצפים ממורה, אל"ף, שיהיה אחראי לעצמו, להזרים את הנתונים ויטפל בסוגיית השכר שלו כבר בחודש יוני.

יעקב מרגי: מצפים מהמנהל, כשהוא יוצא לחופשה השנתית שלו, שלא יתחיל את תחילת שנת הלימודים ב-15 באוגוסט, אחרי שהוא חוזר, ובית הספר נראה כמו עיי חורבות ושומם, והוא מחפש מי שימלא לו טפסים.

יעקב מרגי: אנחנו מצפים ליתר אחריות.

יעקב מרגי: אמרנו זאת בדיונים הקודמים, ואני אומר זאת גם היום.

יעקב מרגי: נכון שבסוף-בסוף, אם יש בעיה, אנחנו נפנה למשרד החינוך.

יעקב מרגי: כשהתפוצצה הבעיה בממדיה הגדולים בשנה שעברה, לא פנינו למנהל; למי היה דיון פה?

יעקב מרגי: פנינו והצלפנו – סליחה - במשרד החינוך.

יעקב מרגי: לכן אף אחד לא מחפש את המנהל.

יעקב מרגי: לכן אמרתי: בקרה של המשרד, בקרה של המחוז, לאורך כל המצגת.

יעקב מרגי: בקרה של המחוז מול המפקח והמפקח מול המנהל.

יעקב מרגי: והמנהל על המורה.

יעקב מרגי: אם לא יהיה שילוב ידיים של כל הגורמים, אם המורה לא יהיה אחראי לעצמו, בסוף-בסוף – המורה יסבול, ואם המנהל לא יהיה אחראי למה שצריך לעשות, יבואו אליו עשרות מורים.

יעקב מרגי: אז כולם פה אחראיים על הכול.

יעקב מרגי: אף אחד לא אשם.

יעקב מרגי: זה מה שאני רוצה לומר.

יעקב מרגי: בבקשה.

<עזרא גנור: אנחנו מטפלים במורים, אנחנו שומעים מהשטח מה הבעיות שיש למורים.

<עזרא גנור: המצגת לא מטפלת בשני מוקדים עיקריים שקיימים מתוך השטח: בחיובי היתר.

<עזרא גנור: אסביר, פחות או יותר, למה אני מתכוון.

<עזרא גנור: יש חוק הגנת השכר, שחל גם על משרד החינוך.

יעקב מרגי: זו אחת הבעיות שהיתה בשנה שעברה.

יעקב מרגי: הפנית את תשומת לבנו נכון.

<עזרא גנור: לא ייתכן שעובד ב-1 בחודש ניגש לבנק, ורואה שאין לו שכר, כי משרד החינוך ניכה לו שכר ממשכורתו, מבלי להודיע לו, מבלי לקבל את הסכמתו.

<עזרא גנור: זה בניגוד לחוק.

יעקב מרגי: מבלי לפרוס.

<עזרא גנור: נעזוב את הנושא של הפריסה.

<עזרא גנור: אנחנו מדברים על החוק עצמו; לא על שום דבר אחר.

<עזרא גנור: מה שאנחנו מבקשים ממשרד החינוך – הוא חי במדינת ישראל, והחוק חל עליו – לקיים את לשון החוק.

יעקב מרגי: תודה.

יעקב מרגי: סוניה, ארצה שתתייחסי בסוף.

יעקב מרגי: בבקשה.

<מאיר אסרף: רק מילה טובה.

<מאיר אסרף: אני עו"ד מאיר אסרף, מייצג את הסתדרות המורים בכנסת.

<מאיר אסרף: אחד הדברים שאנחנו כן רואים זה שיש התקדמות משנים עברו בשקיפות, באופן שבו עובד ההוראה נחשף למידע.

<מאיר אסרף: על כך אני מברך את הגב' סוניה פרץ, שעושה עבודה קשה.

<מאיר אסרף: אנחנו מודים לעבודה הקשה שנעשית ולשעות הרבות שמקדישים לנושא הזה.

<מאיר אסרף: העניין הוא, ומה שמר עזרא גנור דיבר עליו זה ניכויי שכר ושינויים בשכר שנעשים, והמורה מגלה אותם רק בדיעבד.

יעקב מרגי: נתייחס לזה.

יעקב מרגי: בבקשה.

<אייל נמר: תודה על ההזמנה וההזדמנות.

<אייל נמר: תודה גם לכם שהשקעתם ומשקיעים.

<אייל נמר: תודה להסתדרות המורים שהגיעה.

<אייל נמר: לצערי, ארגון המורים לא נמצא פה, שמייצג כ-60,000 עובדי הוראה.

יעקב מרגי: מי ראש הארגון?

<אייל נמר: לא יודע.

<אייל נמר: חיפשתי בגוגל.

יעקב מרגי: גם בכנסת לא מצאנו.

יעקב מרגי: הסתדרות המורים – צלפתי בהם.

יעקב מרגי: הם מתמידים היום בוועדה.

יעקב מרגי: לפעמים כבר נמצא לי מהם... אבל ארגון המורים נעדר.

<אייל נמר: לצערי, גם כך ההתייחסות לעובדי ארגון המורים – קרוב ל-60,000 עובדים.

<אייל נמר: אין פה התייחסות למה קורה בבעלויות.

<אייל נמר: יש לנו היום גם רשויות מקומיות.

יעקב מרגי: היתה התייחסות, אבל תרחיב.

<אייל נמר: התייחסות קטנה, ואסביר.

<אייל נמר: אני עובד ברשת אורט.

<אייל נמר: כשאני רוצה להתקשר לברר על טעויות בשכר שלי, אני לא יכול להתקשר למשרד החינוך, כי הם לא רואים את השכר שלי.

יעקב מרגי: הם רואים.

יעקב מרגי: הם לא המעסיקים שלך.

<אייל נמר: הם לא רואים את השכר.

<סוניה פרץ: אנחנו רואים את הנתונים האישיים, אבל לא את השכר עצמו.

יעקב מרגי: לא מעניין אותם.

יעקב מרגי: מעניין אותם הדירוג, דרגה- - -

<אייל נמר: השאלה, מי לוקח את האחריות.

<אייל נמר: בסוף, אם יש 60,000 עובדי הוראה שעובדים ברשות מקומית- - -

יעקב מרגי: מי שילין את שכרך, אם יעשו זאת, את מי תתבע?

<אייל נמר: את המעסיק.

יעקב מרגי: תודה.

<אייל נמר: העניין, שאנחנו מכירים את זה משנה שעברה, וארגון המורים טען שהוא תובע, אבל כנראה שזה לא קרה בסוף.

<אייל נמר: התשובות שקיבלנו – שוב, כל ההצלפות בסופו של דבר הן על משרד החינוך בלבד.

<אייל נמר: משרד החינוך לא מטפל או מצליף – לפחות כך זה נראה – על המעסיקים כמו רשות מקומית או כמו בעלויות, ו-50,000 עובדי הוראה נמצאים במצב שהכול טוב ויפה, אבל הם לא קיבלו פתרון, כי אם אני עובד ברשת או בעירייה, ולא קיבלתי שכר- - -

יעקב מרגי: חלק מהשינויים אין ספק שיהיו לברכה גם לעובדי הבעלויות – אני מבין.

יעקב מרגי: אני מבין שבקטע של התקשורת- - -

<אייל נמר: לא חושב שיש מי שייקח אחריות או שייצג, כי אין פה אף אחד שמדבר על 50,000 עובדי ההוראה האלה.

יעקב מרגי: הנה, אייל נמר עושה את זה.

<אייל נמר: אנחנו מנסים.

<אייל נמר: זה דבר ראשון.

<אייל נמר: באותה מסגרת אציין – לא יודע איך המשרד נערך, אבל אין הסכם עבודה בתוקף.

<אייל נמר: ב-31 בדצמבר עוז לתמורה יסתיים.

<אייל נמר: איך ישלמו לנו את ספטמבר?

<אייל נמר: הבנתי שב-31 באוגוסט זכות השביתה חוזרת, וזכות השביתה של עובדי המורים, אבל שוב נגיע לספטמבר עם תלוש שכר שלא ברור, כי השכר העדכני, שאם ייחתם הסכם, יהיה לנו שוב העניין של המקדמות והפרשים מינואר עד יולי או עד אוגוסט, ושוב לא נדע למה לצפות.

יעקב מרגי: יו"ר הארגון לא ידע שההסכם מסתיים?

<אייל נמר: אני התרעתי לו כמה פעמים.

<אייל נמר: אין לי תשובה.

<אייל נמר: לא יכול לדבר בשמו.

<אייל נמר: היינו שמחים שהוא יתחלף.

<אייל נמר: הגיע הזמן.

יעקב מרגי: כשהוא השבית את הטיולים, ומועצת התלמידים והנוער הארצית שבתה, הוא אמר: מה הבכיינים האלה, כאילו לקחו להם את הסוכריה על מקל מהפה – כך התייחס למחאת התלמידים.

<אייל נמר: חשוב לא לשכוח את החלק הזה של עשרות-אלפי עובדי הוראה.

<אייל נמר: המחשבון, הסימולטור שהם יציגו בעתיד – אני מקווה שהוא יהיה לפני ספטמבר, אבל הבעיה המרכזית שלנו כעובדי הוראה – שגם כשנקבל את התלוש ב-1 באוקטובר, אנחנו לא יודעים מה נכון לשלם לנו.

<אייל נמר: אם המחשבון הזה באמת ייתן פתרון, שנוכל להזין בו ותק והכול, וזה יהיה דומה למה שאנחנו צופים לקבל – הלוואי, לפחות נוכל לבדוק את התלושים, כי היום אנחנו לא יודעים מה השכר של מורה בישראל.

<תמר כהן: יענה על הצורך.

<אייל נמר: כל הכבוד.

<אייל נמר: הנושא של אחריות על מנהלים, מהניסיון שלי – ואני לא מנהל, ולא יכול לדבר בשמם, אבל אני נמצא בבית הספר בשבועיים שלפני פתיחת שנה, והמנהל מתעסק במזגנים, במחשבים, בשיבוצים, בשינויי מערכת שעות, בבכי של מורים: תשנה לי.

<אייל נמר: אני לא רואה את המנהלת שלי – והיא עובדת ים שעות – מתעסקת לי בשכר.

<אייל נמר: בדיון עם אייל רם שהיה פה בעבר – נראה לי שבדצמבר – אמרו שימונה אדם בשכר נוסף, שיטפל בקליטה במהלך חודש אוגוסט.

<אייל נמר: אז אם זה מתקיים, וזה יסייע למנהלים – הלוואי, אבל אם לא- - -

יעקב מרגי: אני הבנתי מהסקירה, שהזנת הנתונים והזרמת נתונים מסתיימת – במהלך החופשה, אין.

יעקב מרגי: 30 ביוני זה תחילת שנת לימודים מבחינתם.

יעקב מרגי: נשמע את ההתייחסות בסוף.

יעקב מרגי: בבקשה.

<מיכל קרמר: זו השנה השנייה שלי, ובמהלך השנה אני כן ראיתי שיפור – גם במערכת, בפורטל, במהירות התגובה.

<מיכל קרמר: ללא ספק, יש שיפור.

<מיכל קרמר: אני חושבת שבסופו של יום מה שיהיה ב-1 באוקטובר – אני לא זוכרת את המספרים, ואת כמויות הטעויות שהיו – זה ימוזער, אבל לא ימוגר לחלוטין.

יעקב מרגי: אי אפשר למגר.

יעקב מרגי: אני איש שכר במקצועי הקודם.

יעקב מרגי: והייתי במערכת ענקית.

<מיכל קרמר: השאיפה היא למגר, כי אני אדם אחד, אבל כמוני יש הרבה, ואת השוק שאני חטפתי בתחילת השנה הרבה אנשים כמוני קיבלו.

<מיכל קרמר: לא ייתכן שאדם יקום בבוקר, ולא יקבל משכורת.

יעקב מרגי: קחי את המקרה שלא קיבל משכורת.

יעקב מרגי: יכול להיות מכמה סיבות: או מחדל בהזרמת נתונים – אומרת לך תמר שבקטע של הנסיעות, אם אנחנו מזהים שאין שינוי סטטוס, זה מוזרם לו, לא צריך דיווח.

יעקב מרגי: כך הבנתי.

יעקב מרגי: ואז מנענו פלח מסוים מאותה כמות גדולה.

יעקב מרגי: הזרמת נתונים במועד – מנענו עוד פקח.

יעקב מרגי: קטע של שינויי העסקה – אם המנהל דיווח, והמפקחת העבירה כל מה שצריך להעביר – הם יודעים לתרגם את זה.

יעקב מרגי: נשאר לנו הקטע של שינויים לא צפויים.

יעקב מרגי: לא אתייחס לשינויים לא צפויים – זה סתם לטמון את הראש בחול.

יעקב מרגי: אלה הציפיות שלי, ונשמע בסוף את ההתייחסויות לדברים.

יעקב מרגי: בבקשה.

<מאיה יוסיפוביץ: שלום.

<מאיה יוסיפוביץ: הפורטל הוא הרבה יותר נגיש, ומאפשר נגישות לנתונים האישיים.

<מאיה יוסיפוביץ: מה שעדיין לא קיבלתי מענה ממה שנאמר פה זה העניין של המוקדים הטלפוניים והמענה האנושי.

<מאיה יוסיפוביץ: עדיין אני היום בחודש האחרון מנסה להשיג מענה.

<מאיר אסרף: אנחנו ההסתדרות המורים עקבנו אחרי זה, וראינו מכרז שהם פרסמנו.

<מאיר אסרף: גם אנחנו עוקבים אחרי זה.

יעקב מרגי: מענה אנושי או טכנולוגי?

<מאיה יוסיפוביץ: מענה אנושי.

<מאיה יוסיפוביץ: כיום אני חלק מהחינוך ההתיישבותי.

<מאיה יוסיפוביץ: יש בימי ראשון וחמישי שלוש שעות, מ-12:00 עד 15:00 – אלה שעות העבודה שלי, שאני יכולה לקבל בהן מענה אנושי.

<מאיה יוסיפוביץ: רוב הזמן אני עובדת.

<מאיה יוסיפוביץ: במהלך השנה אני לא יכולה להתפנות, לומר לכיתה שלי: רגע, אני צריכה לעשות טלפון אישי, וגם שם זה לא מענה שעונה אלא מענה של ניתוק, כלומר אפילו אין שם צליל המתנה בחלק מהשלוחות.

<מאיה יוסיפוביץ: זה פשוט מנתק אותך.

<מאיה יוסיפוביץ: אתה צריך להתקשר חמש, שש פעמים במשך שעה שלמה כדי לתת מענה, ובחלק מהשלוחות עדיין לא קיבלתי מענה בשבועיים-שלושה שאני מנסה.

יעקב מרגי: זה מתסכל.

יעקב מרגי: זה קורה לי עם הבנק שלי.

יעקב מרגי: אני יכול להתפוצץ.

<מאיה יוסיפוביץ: אבל לא הגיוני שיש יומיים בשבוע, בין 12:00 ל-15:00.

<מאיה יוסיפוביץ: זה סך הכול שש שעות שבועיות של מענה טלפוני, ויום אחד של קבלת קהל, שהוא גם בשעות העבודה.

<מאיה יוסיפוביץ: זה משהו שחייב-חייב להשתנות.

<מאיה יוסיפוביץ: נכון, אפשר לפנות בפנייה מקוונת- - -

יעקב מרגי: צריך להתייעל.

יעקב מרגי: להשתנות – לא בהכרח.

<עזרא גנור: השירות צריך להתאים את עצמו למקבל השירות.

<עזרא גנור: זה קיים בכל מקום, ואם מקבל השירות נמצא במקום עבודה, אין היגיון שנותן השירות ייתן לו את זה בשעות שהוא נמצא במקום עבודה.

יעקב מרגי: נשמע התייחסות.

יעקב מרגי: תודה.

<מאיר אסרף: עזרא, תן להם הזמנות.

יעקב מרגי: בבקשה.

<איציק בלוי: ראשית, תודה רבה.

<איציק בלוי: אני איציק בלוי, גב לחינוך, העורף של מנהלי בתי הספר.

<איציק בלוי: מקסים, כל הכבוד לכם.

<איציק בלוי: באמת.

<איציק בלוי: שאלה: במסגרת הסימולטורים שאתם עושים, האם יהיה סימולטור שמורה יוכל להכניס את הנתונים שלו, ולראות מה יקרה אם יגיע למנהל בית ספר?

<תמר כהן: זה כבר סימולטור של מעקב תפקידים.

יעקב מרגי: לפני ששאלתי את הסיפא של השאלה, אמרתי: השתנה קצת, אבל בסוף חזרת.

יעקב מרגי: ..

יעקב מרגי: הוא רוצה לומר לך: תכתבו בשקיפות בפורטל שלכם: לידיעתכם, המורים – לא כדאי לכם להתקדם ולהיות מנהלי בתי ספר.

יעקב מרגי: תעני לו, בבקשה.

<תמר כהן: הסימולטורים כרגע מטפלים – זה סימולציית שכר של עובדי הוראה ולא במעברי תפקידים.

<תמר כהן: אנחנו מתכננים להעלות גם סימולטורים כאלה.

<תמר כהן: כרגע לא אלה הסימולציות.

<תמר כהן: הסימולציות זה כדי שאנשים כמו אייל- - -

יעקב מרגי: למנהל בית ספר יש סימולטור לעצמו?

<תמר כהן: לעצמו – כן.

יעקב מרגי: תודה.

יעקב מרגי: אני רוצה לסכם את הדיון.

יעקב מרגי: בבקשה.

<איציק בלוי: תיקון - אני רוצה שמנהל יקבל את מה שמגיע לו.

יעקב מרגי: אני מכיר את השקפת עולמך.

<סוניה פרץ: אני רוצה להתייחס לשני דברים שנאמרו כאן, ותמי תתייחס לחוק הגנת השכר.

<סוניה פרץ: קודם כל, מוקדים טלפוניים יש כל יום מ-08:00 בבוקר עד 18:00 אחר הצהריים, גם חינוך התיישבותי.

<סוניה פרץ: השעות שנקטת בהן זה שעות לקשר מול הפקיד, שמתקשרים למוקד הטלפוני.

<סוניה פרץ: אם לא מקבלים מענה באותו רגע, וזה מענה יותר מקצועי, המוקד הטלפוני אחראי לטפל בזה ולהעביר בסופו של דבר את המידע, יש לוח זמנים.

<סוניה פרץ: כל המידע הזה, המוקדים הטלפוניים, המספרים שלהם נמצאים בפורטל עובדי הוראה.

<מיכל קרמר: לוקחים הודעה ולא חוזרים אליך.

יעקב מרגי: סוניה, התופעה קיימת בכל המוקדים.

יעקב מרגי: מרגע שעברו למוקד טכני, המענה האנושי – בלי לפגוע באף עובד במדינת ישראל – חווים את זה בחברות ביטוח, בבנקים.

יעקב מרגי: ואמרתי, וזיהיתם את הנקודה, ואמרתי – אם מישהו פונה למאן דהוא במחוז, למרות שהתפקיד שלה – הוא לא מגלגל – קודם כל הוא מקבל את הפנייה.

יעקב מרגי: השאלה, איך מחלחל המצב הזה.

יעקב מרגי: או מעקב שלכם.

<מאיה יוסיפוביץ: חברה חיצונית מקבלים את השירות.

<סוניה פרץ: קודם כל, הפניות הטלפוניות למוקדים הטלפוניים הן פניות מתועדות.

<סוניה פרץ: אנחנו מחויבים בעמידה בלוחות זמנים.

<סוניה פרץ: בודקים שהפניות נענות - גם ברמת המחוז, גם ברמת המטה.

<סוניה פרץ: אם יש פה פנייה ספציפית- - -

יעקב מרגי: אדרבא, תאתגרו.

יעקב מרגי: אכפת לכם.

יעקב מרגי: באתם והצפתם.

יעקב מרגי: תאתגרו.

יעקב מרגי: המייל של סוניה מפורסם.

יעקב מרגי: תציפו לה שיחה, מועד שעה.

<אייל נמר: יש לי מהחודש האחרון כמה פניות.

יעקב מרגי: תעבירו, אדרבא.

יעקב מרגי: זה יעזור.

יעקב מרגי: אין פה שני צדדים.

יעקב מרגי: כולם מחויבים לשיפור המצב.

יעקב מרגי: הפנמנו והרגשנו שמשרד החינוך הבין שהמצב לא יכול להימשך.

יעקב מרגי: מה שהיה בשנתיים האחרונות – לא התייחסנו לקיזוזי השכר, ואני מבקש שתהיה התייחסות.

יעקב מרגי: הפנמנו והם עשו עבודה.

יעקב מרגי: אין ספק שהיא תיבחן.

יעקב מרגי: זה המבחן הראשון שלה ב-1 באוקטובר.

יעקב מרגי: לכן אם יש נתונים – סייעו בידם, תעבירו להם את זה.

<איציק בלוי: סוניה עונה 24 שעות ביממה.

<איציק בלוי: היא עובדת לילה- - -

יעקב מרגי: אני אתחיל לקנא, כי פעמיים היא לא ענתה לי במהלך השנה.

יעקב מרגי: ..

יעקב מרגי: החפץ חיים אומר: גם לשבח יותר מדי לא טוב – זה מה שעשיתי.

יעקב מרגי: לא הוכחתי אותה על זה, ועכשיו נאלצתי להוכיח אותה.

יעקב מרגי: קיזוזי שכר.

<תמר כהן: בנושא הזה חידדנו את הנהלים.

יעקב מרגי: מהם?

יעקב מרגי: תציגי לנו מקרה שמורה קיבל.

<תמר כהן: עשינו הרבה עבודה, גם מול החשב הכללי באוצר וגם עם מנכ"ל האוצר.

<תמר כהן: ההחלטות היו שתשלומי יתר הם תשלומים שהם ברטרו עמוק יותר משלושה חודשים.

<תמר כהן: היום כך המשרד מתנהל, ועזרא יודע את זה מצוין.

<תמר כהן: כל תשלום יתר שמתגלה ברטרו עמוק משלושה חודשים, ישר עובר לניהול חוב, ואין קיזוזי שכר.

<תמר כהן: זה אני אומרת באחריות מלאה, כי זה- - -

יעקב מרגי: נוהל ניהול חוב.

יעקב מרגי: לו יצויר שקיבלתי שלושה חודשים – לא יותר – תוספת שלא מגיעה לי בסך 2,500 ₪, שהצטברה ל-7,500 ₪.

יעקב מרגי: הרי אם תורידי לי אותה במכה אחת, אין לי מה ללכת למכולת, לשלם את המשכנתא ושאר התחייבויות והוראות קבע כאלה ואחרות.

<תמר כהן: אז עשינו שני דברים: אחד, טיפול בתשלומי יתר, ניהול חוב בלי שהמורה יופתע.

יעקב מרגי: אין מצב של הפתעה.

יעקב מרגי: אני לא מדבר על רמות- - -

<תמר כהן: דבר נוסף שעשינו, במקרים שתשלומי היתר גבוהים מרבע משכר המורה, נפרוס את זה ל-25%, כלומר תמיד נשאיר שיעור השתכרות של 75%, ולא נשאיר מורים ללא משכורות.

יעקב מרגי: קיבלת תשובה, מר עזרא גנור?

<עזרא גנור: אכן כפי שאמרה תמי, הנושא הזה הוסדר בינינו, בין הסתדרות המורים למשרד החינוך.

<עזרא גנור: יש רק טענה אחת כלפי משרד החינוך, שצריך להסדיר את זה גם בחקיקה, כי לא ייתכן שתשלומי חיוב יתר, לפי החוק, צריך להידון עם העובד.

יעקב מרגי: תעשו את זה בשולחן שלכם.

יעקב מרגי: זה שולחן ועדת החינוך.

<עזרא גנור: אמרנו שלעת הזאת אנחנו מסכימים, אבל אנחנו מבקשים שלא יהיו בכלל חיובי יתר בגין עבר.

יעקב מרגי: אני מסכם את הדיון.

יעקב מרגי: אני מחזיק בידיי את הסיכום של הדיון מ-15.12.16, עם שמונה נקודות סיכום, ולא הרבה דיונים אני מסמן מספר וי רב של סעיפים שהתקיימו.

יעקב מרגי: כולי תקווה – גם שיתופי הפעולה, גם ההידיינות המשותפת, גם המעקבים – כולי תקווה שאכן נצלח את המבחן הראשון של השיפורים האלה, של אבני הדרך.

יעקב מרגי: כשקבעתי את דיון המעקב הזה, הייתי בטוח שלא נהיה במקום טוב.

יעקב מרגי: הדוח של הוועדה היה אופטימלי.

יעקב מרגי: הייתי בטוח שלא ניצמד אליו.

יעקב מרגי: אני שמח ששמעתי בכל אופן – אין לי הכלים לזה.

יעקב מרגי: המבחן יהיה ב-1 באוקטובר.

יעקב מרגי: אני קורא למשרד החינוך להשקיע מאמץ בתקופה הזו של מה שנקרא בין הזמנים בחופשת הקיץ, להריץ מערכות, לבדוק, לבקר, לוודא שאכן מרב הנתונים הוזרמו, כדי שלא נגיע למצב של מספר רב של מורים נאלצים או לא לקבל שכר או להתמודד עם אי ודאות לגבי גובה שכרם.

<סוניה פרץ: זו משימה מרכזית שלנו.

יעקב מרגי: תודה רבה, הישיבה נעולה.